Nedstrand kyrkje

Nedstrand kyrkje er ei langkyrkje frå 1868 i Tysvær kommune i Rogaland fylke. Kyrkja er basert på arkitekt Linstow sine standardteikningar for ein normalplan for kyrkjebygg frå 1829. Kyrkja har mange av grunntrekka frå Linstow, men arkitekt Conrad Fredrik von der Lippe stod ganske fritt i utforminga. Dei same teikningane er seinare lagde til grunn ved oppføringa av Leveld kyrkje, Torpo kyrkje og Ål kyrkje. Byggverket er i tre og har 480 sitjeplassar. Altartavla og kyrkjeklokkene er frå den tidlegare kyrkja. Det har vore kyrkje i Nedstrand sidan mellomalderen, og ein trur at mellomalderkyrkja vart ombygd og utvida på 1600-talet slik at ho såg ut som ei tømmerkyrkje. Denne kyrkja stod på den gamle delen av kyrkjegarden, litt lengre aust. Dagens kyrkje er vest for kyrkjegarden, og det finst òg ein kyrkjegardsparsell sør for kyrkja. Prestegarden er vest for kyrkja. Kjelder Alf Henry Rasmussen (1993). «Nedstrand kyrkje». Våre kirker. Norsk kirkeleksikon. Kirkenær: Vanebo forlag. s. 417. ISBN 82-75-27022-7. Bakgrunnsstoff Nedstrand kyrkje på Kyrkjesøk Nedstrand kyrkje i kulturminnesok.no, nettstaden til Riksantikvaren Nedstrand kyrkjelyd om Nedstrand kyrkje Jan Brendalsmo: Middelalderske kirkesteder i Rogaland Arkivert 2018-09-03 ved Wayback Machine. (Riksantikvaren, 2016), s. 122–123 Fotnotar .